﻿﻿ Искам да тренирам, но ме е срам. - Spodeli.net
Искам да тренирам, но ме е срам.
преди: 1 година, 7 месеца, прочетена 1404 пъти
Здравейте. Момиче на 17 години съм и съм по-пълна от нормалното. Много ме влече бокса като спорт и бих искала да се запиша да тренирам. Срам ме е от теглото ми и ме е срам, за това, че хората на моята възраст вече са по-напреднали и няма да се впиша. Все пак трябва да се започне от някъде не да се седи на дивана. Вие знаете ли за подобен случай? Биха ли ме приели да тренирам? И дали бих се справила? Благодаря.
hash: 28325f919d
1. Пробвай, няма да загубиш и няма да съжаляваш. На 15 години за първи път пробвах сноуборд (преди това не съм харесвала никакви спортове) и сега не мога да живея, без да карам. Познавам хора, които и на 19-20 са започнали. Не мисля, че ще е проблем, освен това ако го правиш за удоволствие, не за съзтезания, никой няма да те сравнява
hash: b27b8dc355
2. Тая пък бокс. Така съвсем ще приличаш на говедо.
hash: 1b6a2c97a8
3. Да, ще те е срам в началото, но сама разбираш, че трябва от някъде да започнеш.
Аз съм от малък град и имах проблеми с теглото, но нямах пари за фитнес зала или да се запиша на спорт (тогава нямаше и толкова възможности), затова започнах да бягам в двора на нашето училище. Отслабнах близо 20 кг за няколко месеца. Всякакви хора ме гледаха от прозорците и се хилеха, но си наложих да не им обръщам внимание. Когато се опитваш да направиш нещо, хората обикновено искат да те откажат, да ти попречат - това е наша национална черта. Хич да не ти пука колко са напреднали другите на твоята възраст. Ти няма да се занимаваш професионално със спорт, нали така? Запиши се и ходи поне един месец, преди да решаваш да ли да продължаваш. Ако останалите ти се подиграват и атмосферата е нетърпима, наистина ще е по-добре за теб да потърсиш друг спорт, но лично аз не вярвам, че ще се получи така. Трениращите хора са по-толерантни и уважават усилията на другите. Не се настройвай предварително, а пробвай.
PS: Лично аз не бих избрала бокс, но това си е твой избор, само проучи предварително възможните травми, за да не се изненадаш неприятно от козметичните им ефекти.
hash: 40e960b03a
4. Страхотно си се насочила, защото точно в бойните спортове хората почват на тези години, за да се променят и, защото вече се чувстват по- отговорни. Пък мога да ти кажа, че добрите са 2-3 макс, така че няма да си изостанала. Аз съм тренирал кикбокс и мога да ти кажа, че повечето бяха пълнички момчета решили да се стегнат или такива здравеняци, които ще се правят на биячи, но никой от тия не става, така че споко, няма да си изостанала и никой не може да те върне. Пък и да си толкова зле те уверявам, че бързо се взиза във форма.
hash: 83837c13e5
5. Който седи на дивана постоянно и води уседнал начин на живот затлъстява, независимо от възрастта и финансовото състояние. Ако искаш да играеш бокс иди и са запиши, ше та приемат, те търсят якички хора. Само внимавай да не си избиеш зъб.
hash: 1f76efa1a1
6. Виж, а съм на тридесет и няколко и също тренирам бокс.
В моята група има две жени, които са много пълни (доста наистина) и се вписват доста добре.
В крайна сметка там сме, за да тренираме за удоволствие. Няма да ставаме нито биячи, нито световни шампиони.
Не искаш нищо от никого и никой няма право да те съди. А ако някой все пак го направи, това говори лошо за него, а не за теб.
Но наиситина, не мисля, че ще направиш каквото и да е впечатление с това, че си с наднормено тегло. Хората отиват на бокс, за да се разтоварят и да поспортуват.
hash: 89e9a53a2c
7. Биха те приели! Вярвай в себе си! Със сигурност ще успееш!
hash: cdbea2eac0
Познавам две момичета, като теб. Даже лично аз по едно време бях със същия проблем. Много ме влечеше бягането, аз бях най-бързото момиче в класа ми, но понеже се чувствах неудобно, (това парещо чувство как всички те гледат, най-подигравателно и безсърдечно обсъждайки вида ти, сравнявайки се с техните "перфектни" тела) не развих потенциалът, който имах. Обичах да си се въртя около моята зона на комфорт, повтаряйки си "Не ми пука. Всичко ще си отиде на мястото. Ще стана като другите момичета. ", е тук съм да ти кажа, че не е така. Коравата истина е, че всяко тяло е различно и си иска своето.
Имаш още време да придобиеш желаната форма, използвай го. Не трябва да ти пука за тези около теб, за мненията им, за мислите им, погледите им. Ти искаш нещо, поставила си си цел, и нима ще позволиш на някое чуждо мнение да те възпре? Не губи надежда. Много добре знаем, че всички които те обичат те подкрепят и няма да се откажат от теб, ако и ти не се откажеш. Надявам се да послушаш думите ми, да се позамислиш и да продължиш с вдигната високо глава :blush: